OpenLLM-France/wikimedia huggingface dataset:
# Macroscelididae

Makroszelideoak (Macroscelidea) ugaztun karedunen ordena bat dira, eskuarki «elefante-satitsu» deituak. Bizirik dauden 16 espeziek osatzen dute ordena, lau generotan banatuak. Familia bakarra dute.
Animalia txikiak dira; mutur luzea dute, eta atzeko hankak ere luzeak. Lurrean bizi dira, eta batez ere intsektuak jaten dituzte: inurriak, termitak eta kakalardoak. Makroszelidoen espezie guztiak Afrikan bizi dira.
Satitsuen antza dute, baina handiagoak dira. Gorputza 10–30 cm- luze da, eta isatsa 8–25 cm luze. Espezie gehienen pisua 25 eta 280 g bitartekoa da, baina Rhynchocyon generoko espezie handienek 700 g-rainoko pisua izan dezakete. Begi handi eta biribilak dituzte, eta muturra oso luzea da, tronpa baten formakoa, eta mugikorra. Hanka luze-meheak dituzte, atzekoak luzeagoak aurrekoak baino, eta saltoka ibiltzeko moldatuta daude.
Habitat-mota askotan bizi dira: basamortuan, gune arrokatsuetan, sabanetan eta oihan tropikaletan. Lurrean bizi dira, eta gehienbat egunez ibiltzen dira. Hala ere, tenperatura oso altua denean edo harrapakariak inguruan badabiltza, gauez ibiltzen dira. Espezie gehienak bikoteka bizi dira. Batzuetan bikote batzuek lurralde komun bat erabiltzen dute. Bi modutara mugitzen dira: martxa motelean, lau hankak erabiltzen dituzte; martxa azkarrean, atzeko hankak baliatzen dituzte aurreranzko jauzi handiak egiteko. Batez beste, hiru urte bizi dira.

## Sistematika

Gaur egun, 16 espezie ditu ordenak, lau generotan banatuak, baina genero fosil ugari ezagutzen dira.
* †Herodotiinae subfamilia fosila
** †Chambius
** †Herodotius
** †Nementchatherium
* †Metoldobotinae subfamilia fosila
** †Metoldobotes
* Macroscelidinae subfamilia
** †Hiwegicyon
** †Pronasilio
** †Palaeothentoides
** Elephantulus generoa
*** Elephantulus brachyrhynchus
*** Elephantulus edwardii
*** Elephantulus fuscipes
*** Elephantulus fuscus
*** Elephantulus intufi
*** Elephantulus myurus
*** Elephantulus revoili
*** Elephantulus rozeti
*** Elephantulus rufescens
*** Elephantulus rupestris
** Macroscelides generoa
*** Macroscelides proboscideus
** Petrodromus generoa
*** Petrodromus tetradactylus
* †Myohyracinae subfamilia fosila
** †Myohyrax
** †Protypotheroides
* Rhynchocyoninae subfamilia
** Rhynchocyon generoa
*** Rhynchocyon chrysopygus
*** Rhynchocyon cirnei
*** Rhynchocyon petersi
*** Rhynchocyon udzungwensis
* †Mylomygalinae subfamilia fosila
** †Mylomygale

## Erreferentziak

* ↑ Savage, RJG, & Long, MR. (1986). Mammal Evolution: an illustrated guide. New York: Facts on File, 54 or. ISBN 0-8160-1194-X..
* ↑ Ronald M. Nowak. (1999). Walker’s Mammals of the World. Baltimore: Johns Hopkins University Press ISBN 0-8018-5789-9..
* ↑ Nikaido M., Nishihara H., Hukumoto Y., Okada N.. (2003). «Ancient SINEs from African endemic mammals» Molecular biology and evolution 20 (4): 522–527..
* ↑ Gerhard Storch. (2004). Macroscelidea. Rüsselspringer und Elefantenspitzmäuse. in: Spezielle Zoologie. Teil 2: Wirbel- oder Schädeltiere. Munich: Spektrum Akademischer Verlag, 547-549 or. ISBN 3-8274-0307-3..

## Kanpo estekak

* Datuak: Q9324400
* Multimedia: Macroscelididae / Q9324400
* Espezieak: Macroscelididae
# Ludjibaita

Ludjibaita fosfato motako minerala da.

## Ezaugarriak

Ludjibaita fosfato mineralaren formula kimikoa hau da: ${\ce {Cu5(PO4)2(OH)4}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Ludjibaite: Mineral information, data and localities.» www.mindat.org (Noiz kontsultatua: 12-05-2019).
# Ludlockita

Ludlockita oxido motako minerala da.

## Ezaugarriak

Ludlockita oxido mineralaren formula kimikoa hau da: ${\ce {PbFe^{3+}4As3+10O22}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 1,5 - 2 da.

## Erreferentziak

* 1 2 (Ingelesez) «Ludlockite: Mineral information, data and localities.» www.mindat.org (Noiz kontsultatua: 12-05-2019).
# Luditze

Luditzea, zuzenbidean, legearen arabera ezarritako zama, betebehar edo zigorretatik aske geratzea da. Esate baterako, lan eginez penak luditzea.

## Erreferentziak

* ↑ Luditzea. Notariotzako Terminoen Zerrenda, zerrenda.notariado.org (Noiz kontsultatua: 2020-11-1).
* ↑ Redención. Elhuyar hiztegia, hiztegiak.elhuyar.eus (Noiz kontsultatua: 2020-11-1).

## Kanpo estekak

* Datuak: Q16176775
# Ludlamita

Ludlamita fosfato motako minerala da eta ludlamita taldearen kidea da.

## Ezaugarriak

Ludlamita fosfato mineralaren formula kimikoa hau da: ${\ce {Fe^{2+}3(PO4)2 * 4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Ludlamite: Mineral information, data and localities.» www.mindat.org (Noiz kontsultatua: 12-05-2019).
# Ludington (Michigan)

Ludington Michigango hiri bat da. Mason konderrian kokatua dago. 2010ean 8.076 biztanle zituen, 8,72 kilometro koadrotan banatuta.

## Ikus, gainera

* Mason konderria

## Kanpo estekak

* Datuak: Q2161723
* Multimedia: Ludington, Michigan / Q2161723
# Ludington (Wisconsin)

Ludington Ameriketako Estatu Batuetako inkorporatutako herri bat da. Eau Claire konderrian kokatuta dago, Wisconsin estatuan. 1.067 biztanle ditu, 46 kilometro koadroko azaleran banatuta.

## Ikus, gainera

* Eau Claire konderrian

## Kanpo estekak

* Datuak: Q1885580
# Ludivine Furlon

Ludivine Furlon (Nimes, Frantzia, 1980ko urriaren 4a) gimnasta artistikoa da.1995ean munduko brontzezko domina lortu zuen lurzoru proban.

## Kirolari ibilbidea

1995ean Sabaen (Japonia) Munduko Txapelketan, brontzezko domina eskuratu zuen, Gina Gogean (urrea) errumaniarraren eta Ji Liya (zilarra) txinatarraren ondoren,

## Zirkuan

Ludivinek Nicolas senarrarekin egin du lan Maintenat duoan, Cirque du Soleil-en

## Erreferentziak

* ↑ Ficha. .

## Kanpo estekak

* https://www.instagram.com/ludivinenicolas_duomaintenant/
* Datuak: Q3266064
* Multimedia: Ludivine Furnon / Q3266064
# Ludiès

Ludiès (frantsesez eta ofizialki: Ludiès) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 74 biztanle zituen.

## Demografia
### Biztanleria

2007an Ludiès udalerrian erroldatutako biztanleak 67 ziren. Familiak 28 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 30 etxebizitza zeuden, 26 familiaren etxebizitza nagusia ziren, 1 bigarren erresidentzia bat zen eta 3 hutsik zeuden. 28 etxeak ziren eta 2 apartamentuak ziren. 26 etxebizitza nagusietatik 17 bere jabearen bizilekua ziren, 5 alokairuan okupaturik zeuden eta 4 doan lagata zeuden; 1ek bi gela zituen, 4 etxek hiru zituzten, 5 etxek lau zituzten eta 16 etxek bost zituzten. 22 etxek euren parking plaza propioa zuten azpian. 7 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ludiès udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 8 | 55-59 | 4 |
| 0 | 50-54 | 4 |
| 0 | 45-49 | 0 |
| 8 | 40-44 | 4 |
| 0 | 35-39 | 4 |
| 0 | 30-34 | 0 |
| 0 | 25-29 | 4 |
| 8 | 20-24 | 0 |
| 0 | 15-19 | 4 |
| 0 | 10-14 | 8 |
| 0 | 5-9 | 8 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 42 ziren, horien artean 30 aktiboak ziren eta 12 inaktiboak ziren. 30 pertsona aktiboetatik 28 lanean zeuden (14 gizon eta 14 emakume) eta 2 langabezian zeuden (1 gizon eta 1 emakume). 12 pertsona inaktiboetatik 6 erretiraturik zeuden, 4 ikasten zeuden eta 2 "bestelako inaktibo" gisa sailkaturik zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1144046
* Multimedia: Ludiès / Q1144046
# Mahats-Herri konpartsa

Mahats-Herri 1978an Begoñan sortu zen konpartsa bat izan zen. 1978ko Bilboko Aste Nagusian konpartsa moduan hasi eta hurrengo urterako fanfarre bat, txistulari banda eta kartoizko banda sortzea erabaki zuten. Konpartsak Bilboko lehen aste nagusietan eta ihauterietan parte hartu zuen (1978-1981). Konpartsako sortzaileen artean hauek egon ziren: Bego-Oña dantza taldea, Ugarteburu kaleko kartoizko banda, Arabella eta Bost Batean-ekoa, eta Otxarkoagako abesbatza.

## Erreferentziak

* ↑ (Gaztelaniaz) Al final serán 24 las comparsas. Los Mahats-Herri por Begoña, Ya han salido los pañuelos de fiestas.. , 4 or..
* ↑ lkontratua90. (2016-12-10). Mahats_Herri_LaGaceta_1978-08-12_b. (Noiz kontsultatua: 2024-10-06).
* ↑ lkontratua90. (2016-12-10). Mahats-Herri konpartsa bilboko lehen Aste Nagusian. (Noiz kontsultatua: 2024-10-06).
* ↑ lkontratua90. (2016-12-10). Txokolatada_Begoñan_1978-08-11. (Noiz kontsultatua: 2024-10-06).
* ↑ (Gaztelaniaz) Miner, E.. (1978-08-11). «Este año habrá chocolatada en Begoña. Como preludio de fiestas.» La Gaceta del Norte: 4..
* ↑ lkontratua90. (2016-12-10). Bego-oña dantza-taldea_testua. (Noiz kontsultatua: 2023-02-09).

## Ikus, gainera

* Sonia Charcan
* Joxean Llorente
* Andoni Olivares
* Kepa Sarasola

## Kanpo estekak

* Datuak: Q130261330
# Mahatserri

Mahatserri Begoñako errepublikaren ezizen tradizionala. Mahasti asko eta txakolin ugari egiten zen berton. Hortik herriaren ezizena. Bertakoei "mahatsorri" deitzen zitzaien.
Ingurua zabaltzen da Artxanda menditik Bilboko itsasadarreraino.
2006an 113.000 biztanle inguru zituen.

## Auzoak

12 auzo hauek hartzen ditu barne zonalde honek guztiak, gaur egungo 2. (Uribarri) , 3. (Otxarkoaga-Txurdinaga) eta 4. Barruti (Begoña) osoak eta 5. Barrutiaren (Ibaiondo) zati bat:
* Arabella: 1.615 biztanle (2006).
* Begoña: 5.352 bz.
* Bolueta: 4.335 bz.
* Castaños: 5.831 bz.
* Loruri: 649 bz.
* Matiko: 5.544 bz.
* Otxarkoaga: 10.838 bz.
* Santutxu: 32.549 bz.
* Solokoetxe: 5.909 bz.
* Txurdinaga: 16.875 bz.
* Uribarri: 13.205 bz.
* Zurbaran: 10.512 bz.

## Euskara

Ingurune honetako jatorrizko hizkera Iñaki Gamindek aztertu zuen ("Bilbotarron euskararen zuzuan", 2004), eta "Begoñako euskara" izena eman zion, Buia eta Larraskituko moten aurrean. Gaur egun ere, azken hamarkadotan jazotako aldaketa demografiko eta ekonomikoak gora-behera, jatorrizko hiztunak bizi dira Otxarkoagako landa-eremuan, Arbolantxa, Egirleta/Santo Domingo eta Azkarai auzuneetan alegia.
Eustatek emandako 2006ko datuen arabera, mahatsorrien laurdena inguruan euskalduna da, zehazki 24.734 pertsona (%23a), Bilbo osoko %24.3a baino portzentaia apur bat baxuagoa beraz. Kopuruari dagokionez, Santutxu, Txurdinaga eta Uribarri dira euskal hiztun gehien ematen dituzten auzoak (14.500 hiritar inguru), baina portzentualki Otxarkoagako baserri-eremua, Loruri, Castaños eta Begoña dira euskaldunenak.
Bestela, hezkuntza arloan D eredua nagusia da ingurune osoan, eta Santutxuko "Karmelo" eta Txurdinagako "Kirikiño" ikastolak aipatzekoak dira, eta bestela Santutxu eta Matikoko euskaltegiak. Azkenik, euskalduntze prozesuan Asapala Kultur Elkartea, Santutxuko Bertso Eskola, "Berton" aldizkaria eta "Mahats Orriak" blog komunitatea nabarmentzekoak dira.

## Ikus, gainera

* Bilboko banaketa administratiboa
* Begoñako errepublika

## Kanpo estekak

* (Gaztelaniaz)pa..ya konpartsa
* (Gaztelaniaz)Aixeberri konpartsa
* Datuak: Q12262845
# Mahats-zorri

Mahats-zorria edo filoxera (Daktulosphaira vitifoliae) Phylloxeridae familiako intsektua da, mahatsondoaren bizkarroia.

## Deskribapena

Intsektu hori berdaxka da, milimetro bete inguru luzekoa.

## Kalteak

Filoxerak hostoetan jartzen dituen arrautzetatik ateratzen diren harrak sustraietara jaisten dira, eta trataera egokia ematen ez bazaio mahatsondoari, 3-4 urtean ihartu egiten da. Hala ere, intsektu horren inguruan egindako ikerketa ugarik erakutsi dute filoxerak ez dituela hondatzen ez mahatsondo amerikarraren erroak ezta mahatsondo europarraren hostoak ere. Hortaz, Filoxerari aurre egiteko, nahikoa da mahatsondo amerikarraren erroetan mahatsondo europarra txertatzea.
* Mahats-zorriak erro batzuetan
* Mahats-zorriak eragin kalteak
* Mahats-zorriak hosto baten azpian

## Historia

Estatu Batuetatik ekarri ziren mahatsondoekin sartu zen Europan, eta 1863an sumatu ziren haren presentziaren lehen ondorioak; XIX. mendearen amaierarako europar kontinenteko mahatsondoen bi heren hondatuak zituen. 1896an agertu zen lehendabizikoz Nafarroa Garaian, Etxaurin hain zuzen ere. Buztin-lurrek eta uda beroek hiru aldetik zabaldu zuten intsektua: hegoalderantz, Tafallarantz eta Erriberrirantz; ekialderantz Agoiz eta Irunberriko mahastietara; eta Viana eta Los Arcoserantz. Hiru urte geroago, 1899an, Ebro zeharkatu zuen, Sajazarra (Errioxa) eta Borja eta Tarazonaraino (Zaragoza).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018-4-7 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Filoxera. Sinonimoen Hiztegia, uzei.eus (Noiz kontsultatua: 2018-9-16).
* 1 2 Mendiburu, Joana. Ardoa, jakintzaren eta orekaren fruitua. Elhuyar aldizkaria, 2002/10/01, CC-BY-SA-3.0, aldizkaria.elhuyar.eus (Noiz kontsultatua: 2018-9-16).
* ↑ Piqueras, J. (2005). «La filoxera en España y su difusión espacial: 1878-1926» Cuad. de Geogr. (77): 101-136..
* ↑ Oestreicher, A.. (1996). «La crisis filoxérica en España - Estudio comparativo sobre las consecuencias socio-económicas de la filoxera en algunas regiones vitivinícolas españolas» Hispania LVI/2 (193): 587-622..

## Kanpo estekak

* Filoxera, mundu-mailako hondamendia, riojalavesa.com
* Datuak: Q367315
* Multimedia: Daktulosphaira vitifoliae / Q367315
# Mahats-pipiten olio

Mahats-pipiten olioa mahatsaren hazietatik eratorritako landare olioa da. Olioa erauzteko prozesua bi metodoekin egin daiteke: bata kimikoa da eta bestea haziak zapalduz hotzean. Bere itxura urre argia koloreko olio delikatuarena da.

## Kanpo estekak

* Datuak: Q898982
* Multimedia: Grape seed oil / Q898982
# Mahats Orriak

Mahats Orriak Asapala Kultur Elkarteak 2006ko azaroan abiatutako blog komunitatea izan zen, Mahatserriko auzo bilbotarretan zehar, zehazki Santutxu, Begoña, Txurdinaga, Otxarkoaga, Uribarri, Zurbaran. Urtebeteko iraupena edo izan zuen.

## Blogaren helburua

Mahats Orriak blog komunitatea auzuneko euskaldunei teknologia berrien bidez komunikazio kanalak zabaltzeko eta ondorioz hizkuntzaren erabilera bera ere sustatzeko helburua du. Blogean komunitatearen albisteak, oharrak eta intereseko gaiak plazaratzen dira.

## Ikus, gainera

* Euskal blogosfera

## Kanpo estekak

* Mahats Orriak komunitatea
* Datuak: Q12262843
# Lucy (2014ko filma)

Lucy, 2014ko Luc Besson frantziarrak zuzendutako zientzia-fikzio eta ekintza film bat da. Scarlett Johansson, Morgan Freeman, Choi Min-sik eta Amr Waked aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Taiwan, Taipei hiriburua. Lucy (Scarlett Johansson) 25 urteko ikaslea da, droga berri eta ahaltsu bat garraiatzera derrigortua, ondorioz daramatzan droga boltsatxoak haustean eta bere gorputza haiekin kontaktuan jartzean naturazgaindiko ahalmen izugarriak bereganatuko ditu. Orduan, bere garuna edukieraz handitzen hasi eta erabileraren %100era iritsiko da, trebetasun harrigarriak dituen makina hilgarri bat bilakatuz.

## Aktoreak

* Scarlett Johansson: Lucy
* Morgan Freeman: Samuel Norman irakaslea
* Choi Min-sik: Jang jauna
* Amr Waked: Pierre Del Rio
* Julian Rhind-Tutt: Britainiar 'Baddie' ongi hezitua
* Pilou Asbæk: Richard
* Analeigh Tipton: Caroline
* Nicolas Phongpheth: Jii

## Kanpo estekak

* Datuak: Q15624215
* Multimedia: Lucy (2014 film) / Q15624215
# Lucy Christalnigg

Lucy Christalnigg von und zu Gillitzstein kondesa (née Bellegarde; Klingenstein, 1872ko ekainaren 24a - Srpenica, 1914ko abuztuaren 10a) Oskar Christalnigg kondearen emaztea izan zen, karintiar aristokrata eta esloveniar abertzalea.
Austria-Hungariar Monarkiako lehen emakume gidarietako bat izan zen, batzuetan Klagenfurten (gaur egun Austrian) eta beste batzuetan Gorizian (gaur egun Italian) bizi zena. Lasterketetako gidaria ere izan zen; 1907ko Carinthian Automobil Klubeko lehen saria Itala auto batean irabazi zuen. Lehen Mundu Gerrako Isonzo frontearen lehen biktima bihurtu zen, Landsturmer zaindariek tirokatu zutenean (beharbada oker) 1914ko abuztuaren 10ean, Srpenicako kontrol postu batean (Bovec inguruan), Gurutze Gorriko misio batean zegoela.
Bere istorioa ahaztua izan zen neurri handi batean, eta 2014an berreraiki zuen Nello Cristianinik The Last Summer liburuan. Geroztik, bere istorioa telebista eta egunkariek iragarri dute, eta 2015ean bigarren izan zen Klagenfurteko Kleine Zeitungek Saint Veit herriko kale berri baten izena aukeratzeko antolatutako lehiaketa batean.
St. Michael am Zollfelden lurperatuta dago, Austrian. Monumentu bat dago bere heriotzaren lekuan, Srpenican, eta Capodistria TV-ko dokumental batek bere istorioa kontatzen du.

## Erreferentziak

* ↑ «Lucy, simbol pozabljene Gorice» Primorske Novice (Noiz kontsultatua: 2024-09-28).
* ↑ (Italieraz) «E a Gorizia l’irrequieta Lucy diventò per un errore la prima vittima della Guerra» Il Piccolo 2014-07-28 (Noiz kontsultatua: 2024-09-28).
* ↑ (Eslovenieraz) MTK, MMC / DC / DL /. Istria e . . . dintorni. (Noiz kontsultatua: 2024-09-28).

## Kanpo estekak

* Datuak: Q18325171
* Multimedia: Lucy Christalnigg / Q18325171
# Lucy (espazio zunda)

Lucy, 2021eko urriaren 16an NASAk jaurtitako espazio zunda estatubatuar bat da. Bere betebeharra, hamabi urtetan asteroide gerrikoan dagoen gorputz bat eta bost Jupiterren troiar aztertzea da. 2017ko urtarrilaren 4an izendatu zuten proiektu egingarri gisa, Psyche misioarekin eta NASAren Discovery Programaren 13. eta 14. misioekin batera.
Misioak 'Lucy' hominido-eskeletoaren izena darama, asteroide troiarren azterketak "planetak eratzeko fosilak" erakuts ditzakeelako (eguzki-sistemaren hasieran planetak eta beste gorputz batzuk osatzeko bildu ziren materialak osatzen baitituzte). Australopithecusa bera, aldi berean, The Beatlesen "Lucy in the Sky with Diamonds" abestiagatik izendatu zuten.

## Misioa

2027an helmugara iristeko (Lagrange L4) 2021ean jaurti zuten zunda. Bertan dago troiar hodeia (Jupiterren aurretik 60º inguru orbitatzen dituen asteroide taldea). Baina 2025a baino lehen, barneko gerriko nagusiko asteroide batetik- 52246 Donaldjohanson- hegan egingo du, Lucy hominido fosilaren paleoantropologo aurkitzailearengandik bere izena jaso zuena. L4ra iristean, lau asteroide troiar, 3548 Euribates, 15094 Polimele, 11351 Leuko eta 21900 Orus gaindituko ditu. Ondoren, Lurraren inguruetara itzuliko da, eta bertan grabitate laguntza jasoko du Lagrange L5 gunera eramateko, bertan baitago beste troiar hodeia (Jupiterren atzetik 60 ° ingurura dagoena); han, 617 Patroklo troiar bitarraren gainetik hegan egingo du. Ondoren, L4 eta L5 puntuen artean txandakatuko da sei urtean behin, gutxi gorabehera.

## Erreferentziak

* 1 2 3 (Ingelesez) Chang, Kenneth. (2017/01/06). «A Metal Ball the Size of Massachusetts That NASA Wants to Explore» The New York Times.
* ↑ (Ingelesez) Northon, Karen. (2017-1-4). «NASA Selects Two Missions to Explore the Early Solar System» NASA.
* ↑ (Ingelesez) Witze, Alexandra. (2015-3-16). «Five Solar System sights NASA should visit» Nature.
* ↑ Johanson, Donald C.; Wong, Kate. (2010). Lucy's Legacy: The Quest for Human Origins. Crown Publishing Group, 8–9 or. ISBN 978-0-307-39640-2..
* ↑ (Ingelesez) Dreier, Casey; Lakdawalla, Emily. (2015-9-30). NASA announces five Discovery proposals selected for further study. in: The Planetary Society..

## Kanpo estekak

* Datuak: Q21076293
* Multimedia: Lucy (spacecraft) / Q21076293
# Lucy Bradshaw

Lucy Bradshaw bideojoko ekoizle estatubatuarra da. Electronic Arts-en filiala den Maxis-en lehendakariorde nagusi izan zen eta gaur egun bertako zuzendari nagusia da.
Bradshaw LucasArts-en hasi zen lanean, Monkey Island 2 eta Indiana Jones jokoen ekoizpenean. Jarraian Activision-en hasi zen lanean eta 1997an Electronic Arts-era aldatu zen. Handik gutxira, Electronic Arts-ek Maxis erosi zuen, eta Bradshaw ekoizle exekutibo bihurtu zen SimCity 3000 jokoarekin.
Bradshaw Maxisen presidenteorde senior bihurtu zen 2013. urtean, ikerketa kudeatzaile gisa aritu ondoren. Bradshawek SimCity, The Sims eta Spore-ren garapena gainbegiratu zuen. Arazo teknikoak zirela eta, eztabaida izan zuen SimCity-ren 2013ko bertsioarekin.
2010ean, Bradshaw teknologian eragin handienetako duen emakume gisa izendatu zuen Fast Company-k. 2013an, Fortunek Bradshaw izendatu zuen bideojokoen industriako 10 emakume boteretsuenetako bat moduan.
Bradshawek EA utzi zuen 2015ean. Ondoren, Facebookeko Social VR taldean sartu zen.

## Erreferentziak

* ↑ Austin Carr. (March 24, 2010). «The Most Influential Women in Technology - Lucy Bradshaw» Fast Company.
* ↑ Gamerauntsia. «Emakumeak bideojokogintzan: gure jokorik gogokoenak eratu dituzten sortzaileak» gamerauntsia.eus (Noiz kontsultatua: 2023-03-08).
* ↑ «Lucy Bradshaw Named to Fortune’s "10 Most Powerful Women in Gaming"» Electronic Arts October 30, 2013.
* ↑ Dean Takahashi. (June 11, 2008). «An interview with EA Maxis’ Lucy Bradshaw on the making of Spore» VentureBeat.
* ↑ Michael McWhertor. (March 15, 2013). «SimCity general manager Lucy Bradshaw on why the game 'is not an offline experience'» Polygon.
* ↑ Stephen Totilo. (March 8, 2013). Gridlock Plagues the New Online-Only SimCity. .
* ↑ John Gaudiosi. (October 24, 2013). «The 10 most powerful women in gaming» Fortune.

## Kanpo estekak

* Datuak: Q5982400
# Lucy Durán

Lucy Duran Crompton etnomusikologoa, disko-ekoizlea eta irrati britainiarraren aurkezlea da. 1980ko hamarkadan, Duranek kontserbatzaile gisa lan egin zuen Britainiar Liburutegiko Soinu Artxibo Nazionalean. 1993an sartu zen Londresko SOAS Unibertsitatean (School of Oriental and African Studies, University of London), eta Arte Eskolan Musika irakaslea da, Afrika eta Kuba bereziki aipatuz. Gustavo Durán konpositore espainiar eta gerra zibileko beteranoaren alaba eta Jane Durán poetaren eta Cheli Durán egilearen arreba da.
Lucy Durán, 2000 eta 2013 artean, BBC Radio 3 kateko World Routes munduko musikari eskainitako saioaren aurkezlea izan zen; bertan musika tradizionalari buruzko saioak aurkeztu zituen, Madagaskar, Ekuatore Ginea, Paraguai eta Albania bezalako herrialdeetan grabatuak.
Halaber, Durán hogei disko baino gehiagoren ekoizle diskografikoa da, musikari afrikar nabarmenekin. Durán hogei disko baino gehiagoren ekoizle diskografikoa da, musikari afrikar nabarmenekin: Toumani Diabaté, Ballaké Sissoko, Kassé Mady Diabaté, Bassekou Kouyate.
2009tik 2012ra Arte eta Humanitateen Ikerketa Kontseiluaren dirulaguntza batekin finantzatutako Growing into Music izeneko proiektu zinematografiko baten zuzendaria izan zen. Hiru dokumental filmatu eta zuzendu zituen Malin eta Ginean, Maliko jeli familietako haurrek ahozko transmisioaren bidez musika trebetasunak eta ezagutzak modu informalean nola ikasten dituzten azaltzeko.
Duranen argitalpen akademikoek mande musikaren alderdiak, kora musika-tresna eta Maliko abeslariak azaltzen dituzten artikulu eta liburu-kapitulu asko biltzen dituzte.

## Erreferentziak

* ↑ https://musicbrainz.org/artist/d2a38037-e147-45b2-800b-feb117e3f77a
* ↑ https://www.soas.ac.uk/about/lucy-duran

## Kanpo estekak

* (Ingelesez):Lucy Duran SOAS erakundearen webgunean.
* (Ingelesez):Lucy Duran Discogs webgunean.
* (Ingelesez):Lucy Duranen lanak Google Scholar webgunean.
* Datuak: Q6698284